stanford-oval/wikipedia huggingface dataset:
Pikkuaratti

| Pikkuaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Pikkuaratit Brotogeris
Laji::  chrysoptera
Kaksiosainen nimi
 Brotogeris chrysoptera  (Linné), 1766 
Katso myös
   Pikkuaratti Wikispeciesissä   Pikkuaratti Commonsissa 
Infobox OKNimi-testi OKIUCN-testi OK: 
Pikkuaratti (Brotogeris chrysoptera) on eteläamerikkalainen papukaija. Sen elinympäristö käsittää mantereen koillisosaa Koillis-Venezuelasta Guyanaan, Ranskan Guyanaan sekä Brasilian Maranhãoon ja Mato Grossoon. Lajista tunnetaan viisi alalajia. Sen holotyypin kuvaili Carl von Linné Guyanasta 1766.
Turun yliopiston kuoro

| Turun yliopiston kuoro ry |
| --- | --- |

Perustettu:  1987
Kotipaikka:  Turku
Jäsenmäärä:  Noin 60 laulajaa.
Taiteellinen johtaja:  Petrus Marjanen (2024)
Aiheesta muualla
www.yliopistonkuoro.fi
Infobox OKNimi-testi OK: 
Turun yliopiston kuoro ry (ent. Turun yliopiston ylioppilaskunnan kuoro ry; TYYn kuoro), on noin 60 laulajan sekakuoro, joka on perustettu vuonna 1987. Laulajia on kaikista Turun yliopiston tiedekunnista ja myös yliopiston ulkopuolelta. Kuoron taiteellisena johtajana on tammikuusta 2024 alkaen toiminut Petrus Marjanen.
Kuoron ohjelmisto koostuu pääasiassa monenlaisista a cappella -teoksista renessanssista nykypäivään. Kuoro konsertoi Turussa useita kertoja vuodessa. Perinteiksi ovat muodostuneet vapun jälkeisen kevätkonsertin lisäksi myös kvartettikonsertti tammikuussa sekä adventtikonsertti joulukuussa.
Turun yliopiston kuoro on vuosien varrella vakiinnuttanut asemansa akateemisen lauluperinteen vaalijana Turun yliopistossa ja ylioppilaslaulut sekä juomalaulut kuuluvat kuoron vakio-ohjelmistoon. Kuoro on saavuttanut tärkeän paikan osana yliopiston ja ylioppilaskunnan vuosijuhlia ja muita tilaisuuksia. Kuoron piirissä toimii myös useita pienryhmiä, joiden esiintymisistä on tullut suosittuja ohjelmanumeroita niin yksityistilaisuuksissa kuin yritysten ja yhteisöjenkin juhlissa.
Ennen lokakuuta 2013 kuoron nimi oli Turun yliopiston ylioppilaskunnan kuoro.
Kilpailut

2019 Tampereen Sävelen kuorokatselmus
Kaksi kultaleimaa
2018 Kaunas Cantat, Kaunas, Liettua
2. sija, Choras.lt -yhdistyksen palkinto mielenkiintoisimmasta ohjelmistosta sekä Liettuan säveltäjien liiton palkinto parhaasta uuden musiikin teoksen tulkinnasta
2011 Tampereen Sävelen kuorokatselmus
Yksi kultaleima
2010 Rimini International Choral Competition, Rimini, Italia
5. sija, sekakuorosarja
2006 Coleraine International Choral Festival, Coleraine, Pohjois-Irlanti
Voitti sekakuorosarjan ja koko kilpailun parhaan kuoron palkinnon
Turun yliopiston kuoron lauluyhtyeet Kanske. ja Slavonic Tractor voittivat omien sarjojensa pääpalkinnot
Levytyksiä

Valoa (2008)
Pikavuaro Turkku (2004)
Juoma janon sammuttaa (2002)
Pelkkää ilmaa (2001)
Calme des Nuits (1997)
Aiheesta muualla

Turun yliopiston kuoro
Pedro Aguirre Cerda

| Pedro Aguirre Cerda |
| --- | --- |
 Pedro Aguirre Cerda vuonna 1941.
Chilen presidentti
 25. joulukuuta 1938 – 25. marraskuuta 1941  
Edeltäjä:  Arturo Alessandri
Seuraaja:  Jerónimo Méndez
Henkilötiedot
Syntynyt: 6. helmikuuta 1879 Pocuro, Chile
Kuollut: 25. marraskuuta 1941 (62 vuotta) Santiago, Chile
Tiedot
 Nimikirjoitus
Presidentin muistomerkki
Pedro Aguirre Cerda (6. helmikuuta 1879 – 25. marraskuuta 1941) oli chileläinen poliitikko ja Chilen presidentti vuodesta 1938.
Cerda syntyi Pocuron kylässä lähellä Los Andesia. Hän oli vanhempiensa Juan Bautista Aguirren ja Clarisa Cerdan yhdestätoista lapsesta seitsemäs. Kun poika oli kahdeksanvuotias, maanviljelijäisä kuoli.
Cerda päätti yliopisto-opintonsa Santiagossa ja valmistui lakimieheksi 1904. Hän nai serkkunsa Juana Rosa Aguirre Lucon, jonka kanssa hänellä ei ollut lapsia. Vuonna 1914 Cerdasta tuli opettaja kansallisinstituutissa.
Cerda voitti vuoden 1938 presidentinvaalit Chilen kansanrintaman ehdokkaana. Hän joutui heikkenevän terveydentilansa vuoksi nimittämään sisäministeri Jerónimo Méndezin tilapäiseksi valtionpäämieheksi. Cerda kuoli tuberkuloosiin Santiagossa 1941.
Aiheesta muualla

Kuvia tai muita tiedostoja aiheesta Pedro Aguirre Cerda Wikimedia Commonsissa
Reseña biográfica Biblioteca Congreso Chile (espanjaksi)
Pedro Aguirre Cerda (1879-1941) Memorica Chilena (espanjaksi)
Pientä pintaremonttia

| Pientä pintaremonttia |
| --- | --- |
Tyyli:  sisustus
Kestoaika:  45 minuttia
Alkuperämaa:   Suomi
Verkko:  MTV3 
Esitetty:  24. lokakuuta 2006 –  18. maaliskuuta 2014
Ikäraja:   
Tuotanto
Tuotantoyhtiö(t):  Nordisk Film & TV (2006–2013) Eyeworks Finland (2013–2014)
Aiheesta muualla
Virallinen sivusto
Pientä pintaremonttia on vuosina 2006–2014 esitetty suomalainen sisustusohjelma. Ohjelmaa tuotti vuosina 2006–2013 Nordisk Film & TV ja vuosina 2013–2014 Eyeworks Finland. Ohjelmaa esitettiin MTV3-kanavalla. Ohjelmassa remontoitiin ja sisustettiin rakennuksia. Ohjelman juontajana toimi aluksi Tarmo Ruubel ja myöhemmin Aleksi Sariola.
Ohjelman spin-offiksi tehtiin vuosina 2014–2015 Pientä mökkiremonttia, jonka juonsi alkuperäisformaatin tapaan Aleksi Sariola.
Pikkuara

| Pikkuara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Diopsittaca  Ridgway, 1912
Laji::  nobilis
Kaksiosainen nimi
 Diopsittaca nobilis  (Linnaesu), 1758 
Katso myös
   Pikkuara Wikispeciesissä   Pikkuara Commonsissa 
Infobox OKNimi-testi OKIUCN-testi OK: 
Diopsittaca nobilis
Pikkuara (Diopsittaca nobilis) on eteläamerikkalainen papukaija. Se on sukunsa ainoa laji, mutta siitä tunnetaan kolme alalajia. Sen laaja levinneisyysalue käsittää mantereen koillisosaa Venezuelan itäosista Ranskan Guayanaan, Brasiliaan sekä Perun ja Bolivian itäisiin osiin. Carl von Linné kuvaili lajin holotyypin Surinamesta 1758.
Pikkuaraa pidetään toisinaan lemmikkilintuna. Lemmikkinä se on suhteellisen älykäs papukaija, joka kiintyy omistajaansa syvästi kun sitä kohdellaan oikealla tavalla. Pikkuaran seurallisuudesta ja älykkyydestä johtuen se tarvitsee päivittäin paljon virikkeitä ja huomiota.
Aiheesta muualla

Lajiesittely: Pikkuara Lemmikkilinnut Kaijuli ry.
Toukka (saari)

Toukka
| --- | --- |
Muut nimet:  Toukansaari
Sijainti:  64°17.999′N, 27°28.581′E, Kajaani Suomi
Vesialue:  Ärjänselkä, Paltaselkä 
Pinta-ala:  noin 1,3 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Toukka eli Toukansaari on saari Kajaanin kaupungin alueella Oulujärven itäosassa Ärjänselän ja Paltaselän välissä. Saari on Neuvosenniemen ja Koutaniemen välisellä vesialueella noin 15 kilometriä Kajaanin keskustasta luoteeseen ja 21 kilometriä Paltamon keskustaajamasta lounaaseen.
Havupuuvaltainen saari on noin 2 400 metrin pituinen ja leveimmillään noin 800 metrin levyinen. Saaren korkein kohta kohoaa noin kymmenen metrin korkeuteen Oulujärven pinnan yläpuolelle. Saarella on kaksi laavua.
Pavel Sibera

| Pavel Sibera> Henkilötiedot |
| --- | --- |
Syntynyt: 18. marraskuuta 1962  Praha 
Kansalaisuus:   Tšekki
WRC-ura
Aktiivivuodet:  1990–1999
Entiset tallit:  Škoda Motorsport
Kilpailuja:  54
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  2
Ensimmäinen kilpailu:  RAC-ralli 1987
Viimeinen kilpailu:  Katalonian ralli 1999
Sijoitus kaudella 1994:  51. (2 p.)
Pavel Sibera (s. 18. marraskuuta 1962) on tšekkiläinen entinen rallikuljettaja, joka kilpaili rallin MM-sarjassa vuosina 1990–1999 Škoda Motorsportin tehdaskuljettajana. Hän ajoi kaikkiaan 54 MM-osakilpailua, mutta ainoastaan viimeisellä kaudella ajamissaan kahdessa kilpailussa alla oli auto, jolla oli edes teoriassa mahdollista pärjätä yleiskilpailussa. Hänen kartanlukijanaan toimi vuoden 1999 loppuun saakka hänen maanmiehensä Petr Gross, jonka jälkeen kartanlukijoina toimivat Jiří Klíma ja Karel Jirátko.
Ura > Vuodet 1987–1989

Sibera aloitteli rallikuljettajan uraansa 1980-luvun viimeisinä vuosina osallistuen vuosina 1987 ja 1989 Englannin RAC-ralliin. Vuonna 1987 hänellä oli ajokkinaan takamoottorinen, B-ryhmään luokiteltu Škoda 130 LR. Kilpailu oli viimeinen MM-ralli, johon B-ryhmän autolla oli mahdollista osallistua. Tuloksena oli luokkavoitto ja yleiskilpailun 27. sija. Vuoden 1988 kilpailuun Sibera ei osallistunut, mutta vuonna 1989 hän oli mukana N-ryhmän uudella etuvetoisella Škoda Favoritilla. Tuloksena oli jälleen luokkavoitto luokkassa N1 ja yleiskilpailun 50. sija. Siberan ilmoittajana molemmissa kilpailuissa oli Škodan brittiläinen maahantuoja.
Ura > Vuosi 1990

Vuodelle 1990 Škoda Favoritia oli viritetty A-ryhmään ja Sibera pääsi osallistumaan Kreikan ja Suomen ralleihin tehdastiimin kilpa-autolla ja ilmoittamana. Molemmista ralleista oli tuloksena luokkavoitto luokassa A5 ja Kreikan vaativissa olosuhteissa yleiskilpailun 15. sija. Kauden päätteeksi Sibera osallistui vielä RAC-ralliin brittiläisen maahantuojatiimin autolla, mutta se kisa päättyi keskeytykseen vaihdelaatikon hajoamisen vuoksi.
Ura > Vuosi 1991

Kaudella 1991 Sibera jatkoi tehdastiimin kuljettajana ajaen viisi MM-rallia. Kolmessa niistä tallitoverina tehtaan toista Škodaa ajoi suomalainen Kalevi Aho. Viidestä rallista Akropolis-rallissa tuli keskeytys jousituksen hajoamisen vuoksi, mutta neljästä muusta Sibera ja Gross kuittasivat jälleen luokkavoitot. Yleiskilpailussa paras saavutus oli Sanremon rallin 16. sija.
Ura > Vuosi 1992

Kaudella 1992 Sibera starttasi tehdastiimin kuljettajana kuuteen MM-ralliin, joista kolme päättyi keskeytykseen. Kolmessa muussa tuli totuttuun tapaan luokkavoitto. Kausi alkoi Monte Carlosta, josta kotiin tuomisina oli yleiskilpailun 18. sija. Akropolis-ralli päättyi ulosajoon, Suomen rallista tuloksena oli yleiskilpailun 17. sija, San Remo päättyi keskeytykseen vetoakselin katkettua. Espanjan kisa päättyi niin ikään keskeytykseen auton muututtua ulosajon myötä kolmipyöräiseksi ja kauden päättäneessä RAC-rallissa lopputulos yleiskilpailussa oli 20.
Ura > Vuosi 1993

Kaudella 1993 Sibera starttasi peräti kahdeksaan MM-ralliin joista vain Akropolis päättyi keskeytykseen sähkövikaan. Sibera kirjasi nimiinsä luokkavoitot viidestä kisasta. Vain San Remossa ja RAC-rallissa luokkavoitot lipsahtivat tallitoveri Emil Trinerille. Yleiskilpailussa Portugalissa ja Kataloniassa Sibera sijoittui 11. ja San Remossa 12. sijalle.
Ura > Vuosi 1994

Kaudella 1994 Sibera ajoi kuusi rallia jo hieman ikääntyvällä A5-luokan Favoritilla. Vaikka Favorit virallisesti olikin luokiteltu pienimpään A5 luokkaan, se kilpaili myös FIAn uudessa kaksilitraisten etuvetoisten F2 Cupissa. Kausi jäi Favoritin viimeiseksi MM-tasolla ja myös Siberan uran parhaaksi. Kauden aloittaneessa Monte Carlon rallissa Siberan sijoitus oli 20. Seuraavassa Portugalin rallissa Sibera ajoi hienosti uransa ensimmäisen MM-pisteen voittamalla totuttuun tapaan luokkansa ja sijoittumalla yleiskilpailussa 10. sijalle. F2:n Cupissa sijoitus oli toinen Portugalin José Carlos Macedon jälkeen. Seuraavana vuorossa ollut Akropolis-ralli sujui samoissa merkeissä, paitsi että luokkavoitto vaihtui luokan 2. sijaan. Yleiskilpailussa saavutettu 10. sija riitti tuomaan uran toisen MM-pisteen. Suomen Neste-rallissa tuloksena oli jälleen luokkavoitto, F2:n kolmas sija ja yleiskilpailun 18. sija. San Remon ralli päättyi vetoakselin katkeamiseen ja kauden päätöskisasta RAC-rallista tuloksena oli luokkavoitto, F2:n kuudes sija ja yleiskilpailun 19. sija. Kauden kahdeksassa F2:n kilpailussa jokaisessa oli eri voittaja. Koska kumpaakaan Škodan kuljettajaa ei oltu ennen kauden alkua ilmoitettu ajamaan F2:n pisteistä, heidän suorituksiaan ei huomioitu virallisissa Cup-pisteissä.
Ura > Vuosi 1995

Kaudelle 1995 Škoda Motorsport toi uuden Favoritin korvanneen Felicia Kit Carin, joka oli luokiteltu luokkaa A6. Se antoi edelleen tasoitusta moottorin koossa muille F2-cupin kilpa-autoille, mutta oli luokituspainoltaan vastaavasti kevyempi. Teamin kilpailutoiminnan painopiste oli uuden auton myötä nimenomaisesti F2-Cupissa, jonka kilpailut olivat vain osittain samoja kuin varsinaisessa MM-sarjassa. Kauden kolme ensimmäistä kilpailua, Ruotsi, Portugal ja Korsika olivat myös WRC-autojen MM-sarjaan kuuluvia kilpailuja. Ruotsin rallista Siberan tuloksena oli A6-luokan 2., F2-Cupin 6. ja yleiskilpailun 25. sija. Portugalin ja Korsikan kilpailut päättyivät keskeytyksiin. Akropolis-rallista Sibera ajoi luokkavoiton, mikä riitti F2:n cupissa neljänteen ja yleiskilpailun 8. sijaan. Argentiinassa Sibera ajoi F2 cupin voittoon. Neste Rallissa Sibera voitti luokan A6 ja sijoittui F2 cupissa neljänneksi Jarmo Kytölehdon, Per Svanin ja Emil Trinerin jälkeen. F2:m kauden päättänyt San Remon ralli päättyi sähkövian aiheuttamaan keskeytyskeen.
Ura > Vuosi 1996

Kaudella 1996 Sibera osallistui seitsemään F2 Cupin osakilpailuun. Näistä hän kirjasi tililleen voiton ainoastaan Australian rallista. Portugalissa tuloksena oli luokkavoitto ja F2 cupin toinen tila. Uuden Seelannin ralli päättyi ulosajoon ja RAC ralli tarkemmin erittelemättömään keskeytykseen. Portugalin rallista, joka oli vain F2:n Cupin osakilpailu, Sibera ajoi yleiskilpailussa kuudenneksi, joka jäi kauden ainoaksi Top-10 sijoitukseksi yleiskilpailussa.
Ura > Vuosi 1997

Kaudella 1997 Sibera ajoi osan kaudesta Felicia Kit Carilla ja osan kaudesta uudella Škoda Octavia Kit Carilla. F2 Cup oli lopetettu, joten 2-vetoiset Kit Carit joutuivat kilpailemaan täysiveristen nelivetoisten WRC-autojen joukossa. Kauden saldoksi jäivät luokkavoitot Portugalista, Argentiinasta ja Australiasta, kaikki Felicialla. Octavialla ajetut Suomen ja Italian rallit päättyivät molemmat keskeytykseen. Yleiskilpailussa vauhti ei WRC-autojen joukossa riittänyt Argentiinan rallin 10. sijaa parempaan.
Ura > Vuosi 1998

Kaudella 1998 vanha Felicia Kit Car oli jo jäänyt pois ja kausi kului Siberalta kokonaisuudessaan Octavian kehitystyön merkeissä. Kuudesta startatusta kilpailuista neljä päättyi keskeytykseen ja maalin asti Sibera selvisi vain Akropolis ja Neste Oil ralleissa. Luokkasijoitukset luokassa A7 olivat kolmas ja neljäs, ja yleiskilpailussa 21. ja 25.
Ura > Vuosi 1999

Kaudelle 1999 Octavia Kit Car oli muutettu nelivetoiseksi WRC-autoksi. Sibera osallistui autolla vain kahteen MM-osakilpailuun, jotka molemmat päätyivät keskeytykseen. Katalonian rallin tulipaloon päättyi myös Siberan ura MM-ralleissa. Samoihin aikoihin talli valitsi Siberan tilalle tämän maanmiehen Emil Trinerin, joka oli ajanut testejä sekä kilpaillut saman vuoden Portugalin rallissa. Kansallisella tasolla Sibera ajoi vielä vuoteen 2001 asti ja viho viimeisen kilpailunsa kansallisessa sprintti-rallissa vuonna 2003.
Toni Kallio

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. elokuuta 1978 (ikä 46)
Syntymäpaikka: Tampere, Suomi
Pelipaikka: puolustaja
Pituus: 194 cm
Lempinimi: Köpi
Junioriseurat
: TPV
Seurat
| Vuodet | Seura | O | (M) |
| 1996–1999 | TPV | 74 | (14) |
| 1997 | → Jazz (laina) | 1 | (0) |
| 1999–2004 | HJK | 123 | (17) |
| 2004 | → Klubi 04 | 1 | (0) |
| 2004–2006 | Molde | 53 | (6) |
| 2007 | Young Boys | 21 | (2) |
| 2008–2010 | Fulham | 4 | (0) |
| 2009–2010 | → Sheffield United (laina) | 8 | (0) |
| 2010 | Viking | 1 | (0) |
| 2011 | Muangthong United | 0 | (0) |
| 2011 | FC Inter | 18 | (2) |
| 2012–2013 | Ilves | 38 | (6) |
| Yhteensä | Yhteensä | 342 | (47) |
Maajoukkue
| 1996 | Suomi U17 | 6 | (1) |
| 1997–1999 | Suomi U21 | 7 | (1) |
| 2000–2010 | Suomi | 49 | (2) |
 Seurajoukkueuran tilastot kattavat vain kansalliset sarjat.
Toni Kari Mikael Kallio (s. 9. elokuuta 1978 Tampere) on suomalainen entinen jalkapalloilija. Hän oli pelipaikaltaan keskuspuolustaja tai vasen laitapuolustaja, mutta nuorempana hän pelasi myös hyökkääjänä.
Seurajoukkueura

Kallio on Tampereen Pallo-Veikkojen kasvatti. Suomen korkeimmalla sarjatasolla Veikkausliigassa hän on pelannut TPV:n lisäksi myös FC Jazzissa ja Helsingin Jalkapalloklubissa. HJK:n riveissä Kallio saavutti kaksi Suomen mestaruutta ja kaksi Suomen Cupin voittoa. Vuonna 2004 hän siirtyi Norjaan Molden joukkueeseen ja voitti seurassa seuraavana vuonna Norjan cupin.
Kallio siirtyi sveitsiläisen Young Boysin riveihin helmikuussa 2007 ja sieltä entisen Suomen maajoukkuevalmentajan Roy Hodgsonin manageroimaan Fulhamiin tammikuussa 2008. Alun perin vain kauden 2007–2008 loppuun ulottunutta sopimusta jatkettiin kahdella vuodella kesällä 2008. Kallio debytoi Englannin valioliigassa 23. elokuuta 2008 Fulhamin voittaessa kotonaan Arsenalin.
Kauden 2009–2010 aikana Kallio kävi kahteen eri otteeseen lainalla Mestaruussarjan Sheffield Unitedissa. Fulham vapautti hänet kauden päätteessä sopimuksen umpeuduttua. Elokuun lopussa Kallio siirtyi norjalaiseen Vikingiin, jossa pelasi vain yhdessä ottelussa tultuaan vaihdosta kentälle.
Tammikuussa 2011 Kallio teki sopimuksen thaimaalaisen Muangthong Unitedin kanssa, joka oli voittanut Thaimaan-mestaruuden kahdesti peräkkäin kausilla 2009 ja 2010. Kallion ura suomalaisittain eksoottisessa jalkapallomaassa jäi kuitenkin lyhyeksi ja ainoaksi viralliseksi esiintymiseksi AFC Champions Leaguen karsintaottelu indonesialaista Sriwijayaa vastaan helmikuussa. Kesäkuussa 2011 hän palasi Suomeen ja liittyi turkulaisen Interin joukkueeseen harjoiteltuaan ensin Tampereen Ilveksen kanssa.
Maajoukkueura

Suomen maajoukkueessa Kallio debytoi 31. tammikuuta 2000 harjoitusottelussa Färsaaria vastaan. Roy Hodgsonin aikakaudella hän oli ykkösvalinta vasemman laitapuolustajan tontille. Hän on pelannut vuosien 2006 ja 2010 MM- ja vuoden 2008 EM-kilpailuiden karsinnoissa.
Saavutukset

Suomen mestaruus 2002, 2003
Suomen Cup 2000, 2003
Norjan Cup 2005
Aiheesta muualla

Esittely Suomen Palloliiton sivustolla (Arkistoitu – Internet Archive)
Porte du Peyrou

Porte du Peyrou
Porte du Peyrou (suom. ’Peyrounin portti’) on riemukaari Montpellier’n kaupungissa Hérault’n departementissä Ranskassa. Riemukaaren suunnitteli François Dorbay, ja se valmistui vuonna 1693.[lähde? ] Vuonna 1715 lisättiin riemukaareen kohokuvia Ludvig XIV:n kunniaksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Porte du Peyrou
Pikkuaratit

| Pikkuaratit |
| --- | --- |
 Bahianaratti (Brotogeris tirica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Suku::  Pikkuaratit Brotogeris  Vigors, 1825
Katso myös
   Pikkuaratit Wikispeciesissä   Pikkuaratit Commonsissa 
Infobox OKVirheellinen NIMI-arvo: 
Pikkuaratit (Brotogeris) eli aiemmalta nimeltään tropiikkiaratit on papukaijojen heimoon kuuluva lintusuku. Sukuun kuuluu 8 lajia.
Pikkuarateihin (Brotogeris) kuuluvia lajeja

Bahianaratti (Brotogeris tirica)
Epolettiaratti (Brotogeris jugularis)
Guayananaratti (Brotogeris versicolurus)
Harmaaposkiaratti (Brotogeris pyrrhoptera)
Keltajuova-aratti (Brotogeris chiriri)
Kobolttiaratti (Brotogeris cyanoptera)
Pikkuaratti (Brotogeris chrysoptera)
Sokeriaratti (Brotogeris sanctithomae)
Pollyanna Chu

| Pollyanna Chu> Henkilötiedot |
| --- | --- |
Syntynyt: 1958 (ikä 65–66) Brittiläinen Hongkong
Muut tiedot
Omaisuus:  7 miljardia dollaria (3/2018)
Yritys:  Kingston Financial
Pollyanna Chu (kiin. 朱李月華, Chu Yuet Wah; s. elokuu 1958 Brittiläinen Hongkong) on hongkongilainen rahoitusalan yrittäjä, yritysjohtaja ja miljardööri. Hän perusti vuonna 1992 yhdessä liikekumppaniensa kanssa Kingston Financialin, joka listattiin Hongkongin pörssiin. Kingston Financial tarjoaa rahoituspalveluita ja ylläpitää hotelleja ja kasinoita Macaossa.Chu on yhtiön pääomistaja.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 228. rikkaimmaksi ihmiseksi. Tuolloin hänen omistustensa arvo oli 7 miljardia dollaria. Sijoituksia päiväkohtaisesti seuraava mediatalo Bloomberg arvioi miljardöörilistallaan hänen omistustensa arvoksi huhtikuussa 2018 runsas 4,0 miljardia dollaria; sijoitusten arvo oli laskenut tuntuvasti tammikuun 2018 tilanteesta. Bloombergin mukaan hänen varallisuutensa pohjana on 75 prosentin omistusosuus Kingston Financial -rahoitusryhmittymästä. Hän omistaa osuuden viiden eri holdingyhtiön välityksellä. Hongkongilainen Kingston Financial tarjoaa rahoituspalveluita ja ylläpitää hotelleja ja kasinoita Macaossa (Golden Resorts). Yhtiö on laajentunut osaksi pörssilistautumisen, yritysostojen ja uusien kasinoiden avaamisen kautta. Kingston Financial on hankkinut omistukseensa myös pörssiyritys Sincere Watchin.
Chu muutti Yhdysvaltoihin 18-vuotiaana ja opiskeli San Franciscossa. Hän suoritti Golden Gate Universityssä alemman korkeakoulututkinnon (B.A./B.Sc.). Kaliforniassa ollessaan hän tapasi Nicholas-miehensä, ja työskenteli kiinteistösijoittajana. He palasivat Hongkongiin vuonna 1992. Heillä on kaksi lasta. Hänen miehensä ja poikansa (Kingston) osallistuvat pojan etunimen mukaan nimetyn Kingston Financialin johtamiseen.
Hänet on palkittu muun muassa Outstanding Chinese -palkinnolla  ja kanadalaisen York Universityn kunniatohtorin arvolla. Toisaalta hänellä on ollut yhteentörmörmäyksiä Hongkongin pörssiä valvovien viranomaisten kanssa, ja häntä on sakotettu rekistöröimättömän pörssikauppiaana toimimisesta.
Käännös suomeksi
Tsugarunsalmi

Tsugarunsalmi on merkitty kartalle punaisella soikiolla
Tsugarunsalmi satelliittikuvassa
Tsugarunsalmi (jap. 津軽海峡, Tsugaru-kaikyō) on Japaninmeren ja Tyynenmeren yhdistävä salmi Pohjois-Japanissa Honshūn ja Hokkaidōn saarten välissä. Salmen ali kulkee Seikan-tunneli sen kapeimmassa kohdassa, joka on 19,5 kilometriä leveä. Tunneli kulkee Honshūn Aomorin prefektuurin Tsugarun niemimaalla sijaitsevan Tappinniemen (Tappi-misaki) ja Hokkaidōn Matsumaen niemimaalla sijaitsevan Shirakaminniemen (Shirakami-misaki) kohdalla.
Tsugarunsalmella on itäinen ja läntinen sola, joista kummatkin noin 20 kilometriä leveitä. Leveimmillään salmi on noin 40 kilometriä leveä. Itäisen solan maksimisyvyys on 200 metriä ja läntisen 140 metriä.
Aiemmin autolautta oli matkustajien ja laivarahdin yleisin tapa ylittää salmi. Ylitys kesti noin neljä tuntia. Myöhemmin 1980-luvun lopulta Seikan-tunneli tarjosi suositun ja halvan vaihtoehdon ja sen ansiosta matka-aika oli noin puolet lauttamatkaa lyhyempi. Kun Shinkansen-junat alkoivat vuonna 2016 kulkea tunnelissa Hakodateen saakka, matka-aika lyheni 50 minuuttiin.
Syyskuussa 1954 Tsugarunsalmessa tapahtui yli tuhat kuolonuhria vaatinut laivaonnettomuus, kun japanilainen matkustaja-alus Tōyamaru upposi taifuunin osuttua laivaan. Japanin tiede- ja teknologiaviraston raportin mukaan turmassa menehtyi 1 172 ihmistä.
Tsugumi Ōba

Tsugumi Ōba (jap. 大場つぐみ, Ōba Tsugumi) on japanilainen mangakäsikirjoittaja. Hän on käsikirjoittanut Death Note ja Bakuman -sarjat, jotka Takeshi Obata on piirtänyt. Ōban henkilöllisyys ja sukupuoli ovat salaisuuksia. Joidenkin huhujen mukaan Ōba olisi Hiroshi Gamōn salanimi.